**Ministru kabineta rīkojuma projekta**

**„Par transportlīdzekļu atsavināšanu sabiedriskā labuma organizācijām”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  2014.gada nogalē Aizsardzības ministrija (AM) uzsāka Nacionālo bruņoto spēku (NBS) un AM padotības iestāžu funkciju nodrošināšanai vairs nevajadzīgu 65 transportlīdzekļu atsavināšanu atbilstoši Ministru kabineta (MK) 2011.gada 1.februāra noteikumu Nr.109 „Kārtība, kādā atsavināma publiskas personas manta” 22. un 23.punktam. Šajā atsavināšanā pašvaldībām tika nodoti septiņi to lūgtie transportlīdzekļi.  Papildus uz atsavināmiem transportlīdzekļiem pieteicās sabiedriskā labuma organizācijas - biedrība „Eurika” (reģistrācijas numurs: 40008113485) un biedrība „AKTĪVĀS ATPŪTAS CENTRS JAUNIEŠIEM” (reģistrācijas numurs: 40008144521). |
|  2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. |  Saskaņā ar Publiskas personas mantas atsavināšanas likuma 43.1 panta pirmajā daļā noteikto sabiedriskā labuma organizācijām var nodot īpašumā bez atlīdzības valsts kustamo mantu. Par kustamās mantas nodošanu katrā konkrētajā gadījumā lēmumu pieņem MK.  AM izvērtēja biedrību „Eurika” un „AKTĪVĀS ATPŪTAS CENTRS JAUNIEŠIEM” pieteikumus pārņemt transportlīdzekļus un nolēma atbalstīt septiņu transportlīdzekļu atsavināšanu.  Biedrības „Eurika” darbības mērķis ir labdarība un bērnu un jauniešu interešu izglītība.  Biedrības „AKTĪVĀS ATPŪTAS CENTRS JAUNIEŠIEM” darbības mērķis ir iesaistīt bērnus un jaunatni sporta nodarbībās, organizēt dažāda veida un līmeņa sporta pasākumus un sacensības, kā arī veikt jauniešu militāri patriotisko audzināšanu. Transportlīdzekļi nav militāra rakstura tehnika, un uz tiem neatrodas militārais aprīkojums vai bruņojums. Pamatojoties uz Publiskas personas mantas atsavināšanas likuma 43.1 panta pirmajā daļā noteikto, AM lūdz MK atbalstīt AM sagatavoto MK rīkojumu par septiņu transportlīdzekļu par kopējo bilances vērtību 183.33 EUR atsavināšanu un nodot tos biedrībai „Eurika” un „AKTĪVĀS ATPŪTAS CENTRS JAUNIEŠIEM”. |
| 3. | Projekta izstrādē iesaistītās institūcijas |  AM un NBS  |
| 4. | Cita informācija |  Nav |
|  |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  AM un NBS. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. |  Projekta izpilde notiks esošo pārvaldes funkciju ietvaros. |
| 3. | Cita informācija |  Nav |

Anotācijas II, III, IV, V un VI sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

21.04.2015 10:32

351

Agris Sprancmanis

tālr: 67335035, fakss: 67229150,

epasta adrese: agris.sprancmanis@mod.gov.lv